Όχι, αλλά ο Microsoft Edge — ο προεπιλεγμένος browser των Windows 10 — διαθέτει ένα τέτοιο πρόγραμμα. Ωστόσο, αν και το πρόγραμμα διαχείρισης κωδικών του Edge έχει βελτιωθεί τα τελευταία χρόνια, και πάλι δεν είναι τόσο καλό όσο τα αυτόνομα χρεώσιμα προγράμματα διαχείρισης κωδικών που σάς έχω προτείνει παραπάνω.
Το πρόγραμμα διαχείρισης κωδικών του Microsoft Edge κρυπτογραφεί τους κωδικούς πρόσβασής σας τοπικά στη συσκευή σας και το κλειδί κρυπτογράφησης αποθηκεύεται στον χώρο αποθήκευσης του λειτουργικού σας συστήματος. Αυτό σημαίνει ότι αν η συσκευή σας παραβιαστεί, οι χάκερ θα μπορούσαν να έχουν πρόσβαση και να διαβάσουν όλους τους κωδικούς πρόσβασής σας. Τα χρεώσιμα προγράμματα διαχείρισης κωδικών πρόσβασης χρησιμοποιούν πολλαπλά επίπεδα της τεχνολογίας κρυπτογράφησης, συμπεριλαμβανομένων των κύριων κωδικών πρόσβασης και του ελέγχου ταυτότητας δύο παραγόντων (2FA) για την προστασία των δεδομένων σας από κάθε είδους επίθεση στον κυβερνοχώρο.
Το πρόγραμμα διαχείρισης κωδικών πρόσβασης του Edge προσφέρει την επιλογή συγχρονισμού μεταξύ συσκευών. Ωστόσο, και πάλι οι μέθοδοι κρυπτογράφησης δεν είναι τόσο ασφαλείς όσο των αυτόνομων διαχειριστών κωδικών πρόσβασης. Και επειδή αυτό το πρόγραμμα περιορίζεται μόνο στον Edge browser, δεν θα μπορείτε να έχετε πρόσβαση σε κανέναν από τους κωδικούς σας αν χρησιμοποιείτε και άλλους browser.
Το πρόγραμμα διαχείρισης κωδικών του Edge περιλαμβάνει και μια γεννήτρια κωδικών, αυτόματη συμπλήρωση, μια ένδειξη για την “υγεία” των κωδικών, ενώ σάς ειδοποιεί αν κάποιος από τους γνωστούς κωδικούς σας εντοπιστεί σε μια online παραβίαση δεδομένων. Όμως, αυτές οι λειτουργίες δεν είναι τόσο πλήρεις ή σύνθετες όσο αυτές που προσφέρονται από τα αυτόνομα προγράμματα διαχείρισης κωδικών πρόσβασης και δεν περιλαμβάνουν χρήσιμα χαρακτηριστικά, όπως η κοινή χρήση των κωδικών σας, η πρόσβαση έκτακτης ανάγκης, και άλλα.